**დანართი №6**

**შრომის პირობების ინსპექტირების დეპარტამენტი**

**ერთად შევქმნათ უსაფრთხო სამუშაო გარემო!**

**ახალი კორონავირუსით (SARS-CoV-2) გამოწვეულ ინფექციასთან (COVID-19) დაკავშირებული რეკომენდაციები ელექტროენერგიის მიწოდების, წყლის დაგროვება/დამუშავება/განაწილებისა და ნარჩენების მართვის მიმართულებით**

*D:\Users\bperadze\Desktop\Captures.PNG*

# დამსაქმებლის ვალდებულებები

* 20 და მეტი დასაქმებულის შემთვევაში, სამუშაოს დაწყების წინ უნდა გააკონტროლოს დასაქმებულების ჯანმრთელობის მდგომარეობა ტემპერატურის გაზომვით;
* შეიმუშაოს საგანგებო სიტუაციაში სამოქმედო გეგმა;
* უზრუნველყოს დასაქმებულები ინდივიდუალური დაცვის საშუალებებით (ნიღაბი, ხელთათმანი, სპეცფეხსაცმელი, სახის ფარი ან/და შესაბამისი სათვალე);
* შეიმუშაოს იმ პირთა დაუყოვნებელი იზოლაციის პოლიტიკა და პროცედურები, რომელთაც COVID-19-ის ნიშნები ან/და სიმპტომები გააჩნიათ, აღნიშნულთან დაკავშირებით მოახდინოს მათი ინფორმირება;
* განათავსოს თვალსაჩინო ადგილას ინფორმაცია COVID-19-ის და პრევენციული ღონისძიებების შესახებ;
* იმ დასაქმებულებთან დაკავშირებით, რომელთაც შეუძლიათ სამუშაოს შესრულება დისტანციურად, მაქსიმალურად უზრუნველყოს მუშაობის ამგვარი მეთოდის გამოყენება;
* შესაძლებლობის ფარგლებში გამოიყენოს შეზღუდვები სამუშაო დროზე;
* მუშაობის მიმდინარეობისას სამუშაო დროის განმავლობაში დააწესოს სანიტარული შესვენებები, გამოყოს პირი, რომელიც დაამუშავებს სამუშაო პლატფორმას შესაბამისი წესით;
* რეკომენდირებულია ერთ სამუშაო უბანზე, დახურულ სივრცეში, არაუმეტეს 10 ადამიანის ერთობლივი მუშაობა, შესაბამისი დისტანციის დაცვით (არანაკლებ 2 მ-სა);
* ადმინისტრაციული შენობების შესასვლელთან განათავსოს დეზობარიერები;
* სამუშაო ადგილებზე განათავსოს სადეზინფექციო საშუალებები და მათი სწორად მოხმარების წესები;
* დასაქმებულებისათვის უზრუნველყოს ხელის დაბანის შესაძლებლობა, შესაბამისი საპნითა და სხვა ჰიგიენური საშუალებებით;
* ხელის დაბანის შეუძლებლობის შემთხვევაში, დასაქმებულები უზრუნველყოს სულ მცირე 70% ალკოჰოლის შემცველი ხელის სადეზინფექციო სითხით;
* მიაწოდოს ინფორმაცია დასაქმებულებს ინდივიდუალური დაცვისა და ჰიგიენური საშუალებების სწორად გამოყენებასა და შემდგომში მის შენახვა/მოცილებაზე;
* დარწმუნდეს, რომ დასაქმებულებს აქვთ წვდომა ხელის ჰიგიენურ საშუალებებთან და იციან მათი სწორად გამოყენება;
* სათანადო ადგილას განათავსოს ხელის ჰიგიენური საშუალებების სწორად მოხმარების წესები;
* დააწესოს სანიტარული შესვენებები: გარკვეული პერიოდულობით მოახდინოს ხშირად გამოყენებული სამუშაო აღჭურვილობის დამუშავება დღეში რამდენჯერმე შესაბამისი კონცენტრაციის სადეზინფექციო ხსნარით;
* ყოველ 2 საათში ერთხელ უზრუნველყოს ხშირად გამოყენებული ღილაკების, კარების სახელურების, ჩამრთველ/გამომრთველეი ღილაკებისა და სხვა ზედაპირების დასუფთავება შესაბამისი წესით;
* სატრანსპორტო საშუალებებისა და სამუშაო ადგილების დეზინფექცია ყოველი შესრულებული სამუშაოს შემდგომ;
* მომხმარებლებთან კომუნიკაცია, შესაძლებლობის ფარგლებში, უზრუნველყოს დისტანციურად. საჭიროების შემთხვევაში, მომსახურების გაწევამდე, მოიკვლიოს ინფორმაცია მომხმარებლის ჯანმრთელობის მდგომარეობის შესახებ, სამუშაოს შესასრულებლად გაუშვას ინდივიდუალური დაცვის საშუალებებით სრულად აღჭურვილი ჯგუფი;
* უზრუნველყოს დასაქმებულთა/ვიზიტორთა მიერ გამოყენებული ერთჯერადი ხელსახოცებისა თუ სხვა გამოყენებული ჰიგიენური ნარჩენებისთვის დახურული კონტეინერების განთავსება, რომელშიც ჩაფენილი იქნება ერთჯერადი პლასტიკური პაკეტი. ნარჩენების პარკის ამოღება და განკარგვა მოხდეს ერთჯერადი ხელთათმანების გამოყენებით;
* ნარჩენების გატანისას უზრუნველყოს დასაქმებულთა სრულად აღჭურვა ინდივიდუალური დაცვის საშუალებებით.

# დასაქმებულთა ვალდებულებები

**ხელის ჰიგიენის რეგულარულად და საფუძვლიანად შესრულება წარმოადგენს უმეტესი ვირუსისგან თავის დაცვის საუკეთესო საშუალებას**

შესაბამისად, აუცილებელია სამუშაო ადგილზე განახორციელოთ შემდეგი ღონისძიებები:

* დაიცვათ ჰიგიენის წესები თქვენს სამუშაო ადგილზე;
* სამუშაო პროცესი განახორციელეთ საგანგებო სიტუაციებში სამოქმედო გეგმის შესაბამისად;
* საფუძვლიანად დაიბანეთ ხელები წყლითა და საპნით, ხოლო დაბანის შემდგომ კარგად გაიმშრალეთ. იმ შემთხევაში თუ ობიექტზე ხელის დაბანა შეუძლებელია, გამოიყენეთ სპირტის შემცველი ან/და ანალოგიური თვისებების მოქნე ხელის საწმენდი სადეზინფექციო საშუალებები;
* მისალმებისას არ ჩამოართვათ ხელი ერთმანეთს;
* მოერიდეთ სხვა დასაქმებულებთან/მესამე პირებთან შეხებას;
* მოერიდეთ თავშეყრას (რეკომენდირებულია ერთ სამუშაო პლატფორმაზე არაუმეტეს 10 ადამიანის მუშაობა უსაფრთხო დისტანციის დაცვით - არანაკლებ 2მ);
* დაიცავით უსაფრთხო დისტანცია (არანაკლებ 2 მ).
* მოერიდეთ ხელებით თვალებზე, ცხვირზე და პირზე შეხებას. მუშაობის პერიოდში მჭიდროდ დაიმაგრეთ თმა, რათა მაქსიმალურად შეიზღუდოს თმისა და სახის შეხება;
* D:\Users\bperadze\Desktop\Captures.PNGგახსოვდეთ, რომ არ არის სასურველი ლითონის საყურეების, ბეჭდების და სხვა აქსესუარების გამოყენება.